Patru pacienţi cu COVID, în stare gravă, transportați din București la Târgu Mureş.
Patru pacienți infectați cu coronavirus, aflați în stare gravă, au fost transportați vineri seară de la București la Târgu Mureș. Bucureştiul mai are doar două paturi libere pentru pacienţii cu COVID-19.
O aeronavă C-27J Spartan a Forţelor Aeriene Române, configurată pentru misiuni medicale, efectuează vineri o misiune de transport umanitar, pe ruta Bucureşti-Târgu Mureş, a patru pacienţi infectaţi cu virusul SARS-CoV-2, aflaţi în stare gravă, anunţă MApN.Echipa medicală care va monitoriza pacienţii pe timpul zborului este formată din specialişti din cadrul SMURD şi o echipă medicală a Bazei 90 Transport Aerian, iar transportul pacienţilor de la unităţile spitaliceşti către aeroport s-a realizat cu ambulanţe ale SMURD şi ale Serviciului de Ambulanţă Bucureşti-Ilfov.Aeronava militară a decolat de la Baza 90 Transport Aerian în jurul orei 19:00.